בס"ד
תרגול יש / אין באנגלית
HAVE/HAS AND THERE IS/ARE PRACTICE
· יש על הכסא ספרים.	
· אין על השולחן אוכל.	
· יש לנו הרבה אוכל.	
· האם יש לכם מקום בבית?	
· יש עכשיו טיול בבית הספר.	
· האם לכתות ו' יש טיול?	
· יש כדור על הרצפה.	
· למשפחת לוי יש הרבה משחקים.	
· אין לרב פלאפון.	
· אין פה אף אחד.	


יש או אין?
דיוק בהקניית הדקדוק האנגלי
למילה "יש" בעברית קיימת משמעות אחת, של הוויה.
בתחביר העברי, המילה 'יש' היא תמיד נשוא.
אולם, בתחביר האנגלי – ממש לא! כי למילה 'יש' קיימים שני תרגומים:
There+be, ותרגום נוסף: have להטיותיו.
(אמנם, למילה have קיימים פירושים נוספים בתור חלק מניבים, וכן כפועל עזר בזמנים המושלמים).
איך נבחין בין השניים?
ואיך נלמד את התלמידות להבחין?
מורות רבות, מלמדות את הנושא בכיתה ו', ומסבירות לתלמידות שההבדל הוא בין תרגום המילה "יש" לבין תרגום המילה "ישנו" או "ישנם".
ובכן, זו טעות. קודם כל, טעות לשונית בשפה העברית, אך לא אכנס אליו כרגע.
לרוב, אנחנו משתמשות במילה "יש", בהטיותיה השונות: אין (שלילה), היה/היתה (בעבר), יהיו (בעתיד), וכדו'.
קודם כל חשוב שהתלמידות תבינה את הבדלי המשמעות: there + be משמעותו היא מציאות של דבר מסוים.
בעוד ש-have להטיותיו, משמעותו היא שייכות. יש ל...
בבואי לתרגם, אשאל את עצמי: למי יש?
אם התשובה קיימת בתוך המשפט – אשתמש בפועל have.
אם אין תשובה לשאלה זו – אשתמש ב-there + be.
הערה קטנטונת נוספת: כדי לבדל את have מ-have to אדגיש לתלמידה שבמשמעות של "צריך ל..." "חייב ל..." – יבוא to אחרי הפועל. בעוד שבמשמעות הפשוטה של "יש" אחרי have יבוא שם עצם.
Good Luck!!!


